als_Latn dik_Latn sag_Latn
Autizmi është një sëmundje që po prek gjithmonë e më shumë fëmijët e vegjl. Nuk ka ndonjë test mjekësor ose gjaku për zbulimin e autizmit, prandaj mjekët zakonisht vlerësojnë sjelljen e një fëmije përmes një shqyrtimi zhvillimor dhe vlerësimi gjithëpërfshirës në dëgjim, vizion dhe testet neurologjike për identifikimin e sëmundjes.
Ndërgjegjësimi dhe informimi lidhur me këtë çrregullim të zhvillimit të fëmijëve po bëhet gjithmonë e më i madh, mirëpo ende ka shumë mite të gabuara rreth autizmit që njerëzit i besojnë si të vërteta.
Ja 8 fakte që duhet të dini mbi autizmin, simptomat dhe trajtimin e tij.
1-Autizmi diagnostikohet tek fëmijët e vegjël. Kjo sëmundje mund të zbulohet që kur fëmijët janë 18 muajsh, ndërsa rastet më të zakonshme zbulohen 24 muajsh ose pak më të mëdhenj.
2-Simptomat e autizmit janë të shumta. Në to përfshihen problemet në komunikim dhe sjelljet shoqërore, nuk kanë kontakt me sy, mungesa e aftësive verbale, ndjeshmëria ndaj zhurmës, nuk përgjigjet kur i thërret etj.
3-Rastet e shfaqjes së autizmit tek fëmijët është në rritje. Mjekët akoma nuk kanë dalë dot në një përfundim të saktë se pse po ndodh kjo.
4-Djemtë janë më të rriskuar ndaj autizmit. Kjo sëmundje shfaqet 4.5 herë më shumë tek djemtë se vajzat.
5-Autizmi mund të shfaqet që në barkun e nënës përpara lindjes. Disa prova të reja tregojnë se autizmi mund të shfaqet që gjatë formimit të fëmijës. Mjekët nuk e dinë ekzaktësisht se çfarë e shkakton autizmit. Deri tani mendohet se një kombinim i faktorëve gjenetik dhe mjedisor ndikon në shfaqjen e saj.
6-Fëmijët autik kanë më shumë shanse të kenë edhe probleme të tjera shëndetësore si epilepsi, aftësi të kufizuara intelektuale, ankth, depresion, alergji, probleme me gjumin etj.
7-Vaksinat nuk e shkaktojnë autizmin. Ato janë të sigurta dhe nuk kanë asnjë lidhje apo ndikim negative tek zhvillimi i autizmit.
8-Nuk ka shërim për autizmin, por kapja në kohë dhe trajtimi i hershëm është çelësi që fëmijët ta përballojnë më mirë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn